laion/Wikipedia-Exotic huggingface dataset:
דוד בן יהודה מסר לאון

רבי דוד בן יהודה מסר לאון (לעיתים מסיר ליאון וכן מיסיר ליאון; נולד ב-1470 לערך) היה רב, פוסק ופילוסוף, מראשי יהדות איטליה בראשית המאה ה-16, בנו של ר' יהודה מסר לאון. חיבר את הפירוש "עין הקורא" למורה נבוכים לרמב"ם ואת הספר הפילוסופי "תהלה לדוד". נולד ככל הנראה בעת שהות אביו בוונציה. התחנך בישיבת אביו בנאפולי והוסמך לרבנות במלאת לו 18 שנים, על דעת רבני הישיבה. לאחר מכן למד בישיבתו של רבי יהודה מינץ בפדובה ונסמך על ידו. בנוסף ללימודי דת למד גם פילוסופיה ובפרט קרא את ספרי אריסטו והרמב"ם. בשנת 1510 לערך עבר לוולורה שבאלבניה לשמש שם ברבנות אצל קהילת מגורשי פורטוגל שהגיעו אל העיר. אל העיר הגיעו גם רבים ממגורשי ספרד, שהנהיגו קהילה נפרדת ואף דרשו להשליט את מנהגיהם על פני המנהג האיטלקי המקובל. הקרע בין קהילת מגורשי פורטוגל לקהילת מגורשי קסטיליה הגיע לשיא בערב יום כיפור. אחד ממוקדי המחלוקת היה מנהג "הסמיכה האשכנזית" שהיה נפוץ בקהילות איטליה ואלבניה, אך גולי ספרד לא הכירו בו. על מנת לחדד את עמדתו כתב הרב את הספר "כבוד חכמים", הדן בנושא הסמיכה לרבנות ביהדות איטליה. ספר זה יצא בדפוס חברת "מקיצי נרדמים" בברלין, תרנ"ט. חיבורו העיקרי, "תהלה לדוד", ראה אור על ידי נכדו, אהרן לבית ליאון בקושטא בשנת ה'של"ז (1577). החיבור הולך בעקבות הרמב"ם בשלושה עניינים: ערך התורה ומעלתה, יסודות התורה והמצוות ועיקרי האמונה ונכתב כחלק מהפולמוס שניהל המחבר עם מבקרי הרמב"ם רלב"ג, ר' יוסף אלבו ודון יצחק אברבנאל. חוה תירוש-רוטשילד, משנתו הפילוסופית של ר’ דוד בן יהודה מסיר ליאון, חיבור לשם קבלת תואר דוקטור, האוניברסיטה העברית, תשל"ח 1978. "ליאון, מסיר דוד בן יהודה", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 36, באתר היברובוקס מרדכי מרגליות (עורך כללי), "ר' דוד בר' יהודה מיסיר ליאון", אנציקלופדיה לתולדות גדולי ישראל, תל אביב: י' צ'צ'יק, תש"ו, עמ' 377-378, באתר היברובוקס (מחבר הערך: משה אביגדור שולוואס) תהלה לדוד, במאגר הספרים הסרוקים של הספרייה הלאומית, תהלה לדוד, באתר HebrewBooks כבוד חכמים, באתר HebrewBooks אליהו גורפינקל, 'עין הקורא': פירושי 'מורה הנבוכים' לר' דוד בן יהודה מסיר ליאון בצירוף מהדורה ביקורתית ומבוא, חילופי גרסאות וביאורים: עבודה לשם קבלת התואר דוקטור לפילוסופיה, בהנחיית דב שוורץ, אוניברסיטת בר-אילן תשע"א. דוד בן יהודה מסר לאון, דף שער בספרייה הלאומית ישראל שציפנסקי, "בעניין סמיכת חכמים", אור המזרח מד (תשנ"ו), עמ' 54, אות ה; "דין סמיכה והוראה בזמן הזה", עמ' 85 ואילך.
שמעון רוזנבאום

האם התכוונתם ל... שמשון רוזנבאום (נקרא גם שמעון רוזנבאום) - עורך דין ומדינאי יהודי-ליטאי, מראשי הציונים במינסק שמעון רוזנבאום (רופא) – בעבר מנהל מחלקת ילדים בבית החולים הדסה וממייסדי בית חולים אסותא
גירוש יפו (1914)

גירוש יפו היה אירוע בתקופת מלחמת העולם הראשונה, בו גורשו מיפו למצרים יהודים בעלי אזרחות רוסית. בחורף 1914 פרסם ג'מאל פחה, המפקד הצבאי העליון בחזית ארץ-ישראל וסוריה מטעם השלטונות העות'מאניים, צו לגירושם של נתיני רוסיה למצרים. מושל יפו, בהאא א-דין, ניצל את עגינתה של האוניה האיטלקית "פלוריו" בנמל יפו, ובצהרי 17 בדצמבר, נר חמישי של חנוכה, (שכונה מאז "יום חמישי השחור") פשטו שוטרים וחיילים על רחובות יפו ותל אביב וחטפו כ-700 נפש - גברים, נשים וטף. רבים הופרדו ממשפחותיהם ומרכושם. פרטי הנחטפים תועדו ב"פנקס המגורשים" (המצוי בארכיון הציוני). החטופים הועלו בכוח על סירות שהובילו אותם אל האוניה, שם נבזזו מהם כסף וחפצי ערך שהיו ברשותם בטענה שעליהם לממן את הנסיעה, ובשעות הערב הפליגה האוניה לאלכסנדריה. משה סמילנסקי תיאר את האירוע: עד הערב נאספו על חוף הים מאות אנשים, אבות בלי בנים, בנים בלי אבות, בעלים בלי נשיהם, ונשים בלי בעליהן, מן החוף עלו צעקות ויללות והעלבון עולה על הכאב, את המון הנתפסים שמו צפופים כדגים מלוחים בסירות משא וישלחום אל האנייה. — משה סמילנסקי, "זכרונות" כרך עשירי, עמ' 18 ביישוב השתררה בהלה עצומה. כשלושים עסקני ציבור מיפו ומירושלים חתמו על עצומה שנשלחה לשער העליון בקושטא, ובה דרישה לעצור מיד את הגירוש ואף לפטר את מושל יפו. בסופו של דבר נכנע השער העליון ללחצים וציווה על ביטול פקודת הגירוש, אך המגורשים לא הוחזרו לארץ. במצרים הוקם "ועד העזרה לגולי ארץ ישראל וסוריה", שתמך במגורשים. השלטון הבריטי במצרים שיכן את הפליטים במתקנים כגון ורדיאן וגבארי, שם התאפשרו חיי קהילה עם מסגרות תרבויות וחינוכיות. התוצאה הישירה של גירוש יפו הייתה התעת'מנות של למעלה מ-15,000 איש שבקשו בדרך זו למנוע את גירושם מהארץ בעתיד, ובמקביל עזיבה של למעלה מ-10,000 איש שיצאו מן הארץ מיוזמתם. ביוזמת השגריר האמריקאי בקושטא, הנרי מורגנטאו, שוגרה לארץ אניית המלחמה האמריקנית "טנסי", כדי לסייע בפינוי היהודים המבקשים לצאת. האוניה נסעה הלוך ושוב בין יפו לאלכסנדריה, והעבירה אלפים למצרים. פליטים יהודים מארץ-ישראל על סיפון האונייה "טנסי", 1915 זאב ז'בוטינסקי באלכסנדריה בחברת מגורשי ארץ-ישראל, ינואר 1915 פליטים מארץ-ישראל באלכסנדריה, 1916 פליטים מארץ-ישראל באלכסנדריה, 1916 בית הספר הגולה של "מיס לנדאו" במצרים, 1915 בית חולים לפליטים מארץ ישראל במצרים - המחלקה לילדים, 1915 גירוש תל אביב מדיה וקבצים בנושא גירוש יפו בוויקישיתוף בעולמנו (המצב בארץ ישראל), הצפירה, 31 בדצמבר 1914 מגלות ארץ ישראל (מכתב אחד הגולים), הצפירה, 22 בינואר 1915 בארץ ישראל (עוד ע"ד מעשיהם של הטורקים ביפו), הצפירה, 3 בפברואר 1915 גירוש יהודי תל אביב בשנת 1914, באתר הארכיון הציוני יגאל עילם, 1914, בתוך כרוניקה של העם היהודי בעת החדשה, אתר מכללת ספיר פליטי ארץ ישראל באלכסנדריה, מצרים, באתר העמותה הישראלית לחקר שורשי משפחה מנחם יצחק קליונר, מגילת כפר סבא - קורות הגולים בכפר-סבא תרע"ז-תרע"ח, הוצאת מתתיהו אליהו, יפו, תר"פ-1920. ארכיון אסף תעודות לתולדות גולי ארץ ישראל באלכסנדריה, בספרייה הלאומית יום-טוב לוינסקי, ספר המועדים - מחורבן לחורבן
טנזניה במשחקים הפאראלימפיים

טנזניה השתתפה לראשונה במשחקים הפאראלימפיים בברצלונה (1992), לאחר מכן נעדרה משני טורנירים וחזרה התחרות החל מהמשחקים הפאראלימפיים אתונה (2004). במשחקי החורף לא נטלה טנזניה חלק מעולם. כל המשלחות אותן שלחה טנזניה למשחקים הפאראלימפים לאורך השנים היו תמיד משלחות קטנות. נציגי טנזניה מעולם לא זכו במדליה פאראלימפית, ולא הגיעו להישגים ספורטיביים משמעותיים. טנזניה במשחקים האולימפיים טנזניה במשחקים האולימפיים לנוער הספורטאים הטנזנים באתר הוועד הפאראלימפי הבינלאומי
זימבבואה במשחקים הפאראלימפיים

זימבבואה השתתפה לראשונה במשחקים הפאראלימפיים במשחקים הפאראלימפיים ארנהם (1980), מעט לאחר הכרזת עצמאותה. קודם לכן התחרו נציגי זימבבואה במסגרת השתתפות רודזיה במשחקים הפאראלימפיים. מאז 1980 משתתפת זימבבואה בקביעות במשחקים, למעט המשחקים הפאראלימפיים סיאול (1988) והמשחקים הפאראלימפיים ברצלונה (1992) מהם נעדרה. במשחקי החורף לא נטלה זימבבואה חלק מעולם. ברוב המדליות זכתה המשלחת הראשונה אותה שלחה המדינה למשחקים ב-1980, אז זכתה המשלחת ב-8 מדליות כסף ו-4 ארד. במדליית הזהב הראשונה זכתה זימבבואה במשחקים הפאראלימפיים סידני (2000). זימבבואה במשחקים האולימפיים זימבבואה במשחקים האולימפיים לנוער
רודזיה במשחקים הפאראלימפיים

רודזיה השתתפה לראשונה במשחקים הפאראלימפיים ברומא (1960), המשחקים הפאראלימפיים הראשונים, המשיכה והשתתפה בעוד שלושה משחקים. במשחקי החורף לא נטלה רודזיה חלק מעולם. המשלחת הראשונה אותה שלחה רודזיה למשחקים הפאראלימפיים הייתה כבר במהדורת המשחקים הראשונה, ברומא 1960, והייתה למשלחת האפריקאית היחידה בטורניר. המדינה שלחה לטורניר ספורטאית אחת, מרגרט הארימן, שהתחרתה בחץ וקשת ושחייה תחרותית. הארימן נחלה הצלחה רבה, כשזכתה במדליה פאראלימפית בכל אחד מחמשת המקצועות בהם השתתפה. שתי מדליות זהב בחץ וקשת, מדליית כסף ושתי מדליות ארד במקצועות השחייה. אל המשחקים הפאראלימפיים טוקיו (1964) שלחה רודזיה משלחת של שישה ספורטאים (ארבעה גברים ושתי נשים). גם בטורניר זה זכתה הארימן בשתי מדליות זהב במקצועות החץ וקשת. ליונט גילקריסט התבלטה גם כן במשלחת כשזכתה ובמקצועות האתלטיקה בשתי מדליות זהב ושתי מדליות כסף, ובשלוש מדליות זהב, ומדליית כסף נוספת במקצועות השחייה. סך הכל זכתה המשלחת הרודזית ב-17 מדליות פאראלימפיות. (עם שיא של 10 מדליות זהב עליהן הוסיפה 5 כסף ושתי מדליות ארד) המשלחת הפאראלימפית של רודזיה המשיכה לגדול גם במשחקים הפאראלימפיים תל אביב (1968). היא שלחה 15 ספורטאים (7 גברים ו-8 נשים) שהשיבו ב-20 מדליות פאראלימפיות. במשחקים הפאראלימפיים היידלברג (1972) בלטה סנדרה ג'יימס במשלחת הפאראלימפית. ג'יימס זכתה בשתי מדליות זהב (בהטלת כידון ובשחייה בסגנון חופשי) עליהן הוסיפה שתי מדליות כסף ומדליית ארד אחת. רשימת המשתתפות באתר הוועד הפאראלימפי הבינלאומי המשלחת הרודזית 1960 באתר הוועד הפאראלימפי רשימת המשתתפות במשחקים בטוקיו באתר הוועד הפאראלימפי הבינלאומי רשימת המשתתפות במשחקים בתל אביב באתר הוועד הפאראלימפי הבינלאומי
לויד פרדנדאל

לויד פרדנדאל (באנגלית - Lloyd Fredendall; ‏ 28 בדצמבר 1883 - 4 באוקטובר 1963) היה איש צבא אמריקאי הידוע בשל לחימתו בצפון אפריקה במלחמת העולם השנייה. פרדנדאל נולד ב-28 בדצמבר 1883 בשאיין, ויומינג, לאירה פרדנדאל שהיה חייל במלחמת ארצות הברית–ספרד, ומונה לשריף של העיירה לאראמי. בשנת 1907 התגייס פרדנדאל לצבא ארצות הברית, והצטרף כלוטננט משנה לחיל הרגלים של צבא ארצות הברית. לאחר שירות בפיליפינים ובעוד מקומות, שבמהלכם הועלה לדרגת קפטן, נשלח פרדנדאל לצרפת כחלק מחיל המשלוח האמריקני. פרדנדאל שירת ברגימנט הרגלים ה-28, ואף הועלה לדרגת לוטננט קולונל, אולם לא השתתף באופן מעשי בלחימה. לאחר המלחמה מילא פרדנדאל תפקידי מטה והדרכה שונים, וב-1 באוגוסט 1935 הועלה לדרגת קולונל. ב-1 בדצמבר 1939 הועלה פרדנדאל לדרגת בריגדיר גנרל, וב-1 באוקטובר 1940 הועלה לדרגת מייג'ור גנרל ומונה למפקד הדיוויזיה ה-4. בשנת 1941 מונה פרדנדאל למפקד הקורפוס ה-9, ובשנת 1942 נבחר לפקד על כוח המשימה המרכזי בצפון אפריקה. פרדנדאל פיקד על כוח המשימה המרכזי שנחת בחופי אלג'יריה במסגרת מבצע לפיד ב-8 בנובמבר 1942, במהלך השלבים הראשונים של המערכה בתוניסיה פיקד פרדנדאל על הקורפוס ה-2. במסגרת זו נחלו כוחותיו של פרדנדאל תבוסה בקרב מעבר קסרין בפברואר 1943, אך הסבו אבדות קשות לקורפוס אפריקה הגרמני בפיקודו של הפילדמרשל ארווין רומל. לאחר התבוסה החליף אותו דווייט אייזנהאואר בגנרל ג'ורג' פטון. עם זאת, עם שובו לארצות הברית זכה לקבלת פנים של גיבור, הועלה לדרגת לוטננט גנרל, ומונה למפקד הארמייה השנייה של ארצות הברית, שעסקה בעיקר באימון הכוחות האמריקאיים לקראת הפלישה לנורמנדי. ב-31 במרץ 1946 פרש פרדנדאל מהצבא, וב-4 באוקטובר 1963 מת בביתו שבסן דייגו, קליפורניה. מדיה וקבצים בנושא לויד פרדנדאל בוויקישיתוף לויד פרדנדאל לויד פרדנדאל, באתר "Find a Grave" (באנגלית)
קנת' אנדרסון

גנרל סיר קנת' ארתור נואל אנדרסון (באנגלית: Kenneth Arthur Noel Anderson‏; 25 בדצמבר 1891 – 29 באפריל 1959) היה איש צבא בריטי הידוע בשל פיקודו על הארמייה הראשונה של צבא בריטניה במלחמת העולם השנייה במהלך הנחיתות בחופי אלג'יריה בנובמבר 1942 המכונות מבצע לפיד, ובמהלך המערכה שבתוניסיה שלאחריהן. על אף שפיקד בהצלחה על מבצע נחיתה מסובך מבחינה אסטרטגית ולוגיסטית, אופיו המופנם, וחלקו בתבוסת בעלות הברית בקרב מעבר קסרין בפברואר 1943 הביאו לכך שלאחר המערכה בצפון אפריקה לא קיבל עוד פיקוד קרבי. לאחר המלחמה שימש זמן מה כמושל גיברלטר, ולאחר מכן פרש בשנת 1952. קנת' אנדרסון נולד ב-25 בדצמבר 1891 במדרס שבהודו הבריטית למהנדס רכבות ממוצא סקוטי. אנדרסון התחנך בבית הספר היוקרתי צ'ארטרהאוס, ובשנת 1911 התגייס לצבא הבריטי ושירת ברגימנט בני הרמה סיפורט. במלחמת העולם הראשונה לחם אנדרסון בחזית המערבית, ואף נפצע ב-1 ביולי 1916 במהלך הקרב על הסום, מה שזיכה אותו בעיטור הצלב הצבאי. לאחר החלמתו בשנת 1918 נשלח אנדרסון למזרח התיכון, תוך שהוא מועלה לדרגת מייג'ור. במהלך אותה שנה התחתן אנדרסון עם קתלין גמבל, בתם של ארתור רג'ינלד קמבל ואשתו ג'ני. בשנת 1920 מונה אנדרסון לשליש רגימנט הסוסים הסקוטי והועלה לדרגת מייג'ור, ובשנת 1924 נשלח ללימודים במכללה לפיקוד ומטה. בשנת 1928 מונה אנדרסון לתפקיד מטה בדיוויזיה ה-50, ובשנת 1930 הועלה לדרגת לוטננט-קולונל ומונה למפקד הגדוד ה-2 של רגימנט בני הרמה סיפורט בגבול הצפון-מערבי של הודו. באוגוסט 1934 הועלה אנדרסון לדרגת קולונל, ומונה למפקד החטיבה ה-152. בינואר 1938 הועלה אנדרסון לדרגת בריגדיר, ומונה למפקד החטיבה ה-11. בפרוץ מלחמת העולם השנייה, נשלח אנדרסון עם חטיבתו לצרפת, כחלק מחיל המשלוח הבריטי, ופיקד עליה במהלך המערכה על צרפת ועל ארצות השפלה. לאחר שמונה ברנרד מונטגומרי למפקד הקורפוס ה-2, מינה אלן ברוק את אנדרסון למפקד הדיוויזיה ה-3. ביוני 1940 לאחר פינוי דנקירק מונה אנדרסון למפקד הדיוויזיה ה-1, והועלה לדרגת מייג'ור גנרל. במאי 1941 מונה אנדרסון למפקד הקורפוס ה-8, והועלה לדרגת לוטננט גנרל. באפריל 1942 מונה למפקד הקורפוס ה-2, וביולי 1942 מונה למפקד הפיקוד המזרחי. באוגוסט 1942 מונה אנדרסון למפקד הארמייה הראשונה, במקום אדמונד שרייבר שחלה במחלת כליות, ולא היה כשיר לפיקוד קרבי. בנובמבר 1942 השתתפה הארמייה במבצע לפיד, ולאחר מכן במערכה בתוניסיה. בפברואר 1943 ספגה הארמייה מפלה קשה בקרב מעבר קסרין, וכמעט שהודח מתפקידו. לאחר כניעת כוחות מדינות הציר בתוניסיה במאי 1943 חזר אנדרסון לבריטניה, וביולי 1943 מונה למפקד הארמייה השנייה. בינואר 1944 הוחלף אנדרסון על ידי מיילס דמפסי, ומונה שוב למפקד הפיקוד המזרחי. בדצמבר 1944 מונה אנדרסון למפקד פיקוד מזרח אפריקה, ופיקד עליו עד לשנת 1946. בשנת 1947 מונה אנדרסון למושל גיברלטר, וביולי 1949 הועלה לדרגת גנרל. בשנת 1952 פרש אנדרסון מתפקידו, וב-29 באפריל 1959 מת בגיברלטר. מדיה וקבצים בנושא קנת' אנדרסון בוויקישיתוף קציני הצבא הבריטי 1939-1945
בית דין שדה

בית דין שדה הוא בית דין צבאי המתקיים בשדה הקרב ודן במקרים דחופים של עבירות אשר בוצעו בעת מלחמה. התיעוד המוקדם ביותר של בית דין שדה נמצא ביומן אנגלי מתוך המלחמות הנפוליאוניות. המונח בית דין שדה נושא לעיתים קונוטציה שלילית הכוללת קיומו של הליך משפטי מהיר הסוטה מכללי הצדק הטבעי (וכך נעשה שימוש מושאל במונח זה כדי לתאר משפטים שאינם משפטי שדה). בישראל פועל בית דין שדה על פי חוק השיפוט הצבאי, תשט"ו-1955. ראש המטה הכללי, בהוראת ראש הממשלה או שר הביטחון, רשאי להסמיך מפקדים בצה"ל להקים, בעת מלחמה, בית דין שדה לשפיטת חיילים על עבירות צבאיות או אזרחיות. התובע והסניגור אינם חייבים להיות קצינים שהתמנו בהמלצת הפרקליט הצבאי. ניתן לדחות שמיעת ערעורים על פסקי דין של בית דין שדה אך דבר זה לא ישפיע על הביצוע המידי של גזרי הדין שהוטלו על ידיהם, למעט עונש מוות שעליו חייבים אישור של הרשות המאשרת. הפעם היחידה שבה בית דין שדה בישראל הוציא להורג הייתה בעת מלחמת העצמאות, אז הרשיע בית דין והוציא להורג את מאיר טוביאנסקי, על לא עוול בכפו כפי שהתברר לאחר מעשה. משפט ראווה ערך זה הוא קצרמר בנושא חוק ומשפט ובנושא צבא. אתם מוזמנים לתרום לוויקיפדיה ולהרחיב אותו.
סנגל במשחקים הפאראלימפיים

סנגל השתתפה לראשונה במשחקים הפאראלימפיים באתונה (2004), כששלחה שני אתלטים (גבר ואישה) שהתחרו במקצועות האתלטיקה קלה. במשחקי החורף לא נטלה סנגל חלק מעולם. כל המשלחות אותן שלחה סנגל למשחקים הפאראלימפים לאורך השנים היו תמיד משלחות קטנות. נציגי סנגל מעולם לא זכו במדליה פאראלימפית, ולא הגיעו להישגים ספורטיביים משמעותיים. סנגל במשחקים האולימפיים סנגל במשחקים האולימפיים לנוער ספורטאי סנגל באתר הוועד הפאראלימפי הבינלאומי ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
KWin

KWin הוא מנהל חלונות המיועד למערכת X11. הוא מהווה חלק אינטגרלי משולחן העבודה KDE, ויכול לשמש לסביבות עבודה נוספות. כברירת מחדל מגיע מראה החלונות עם ערכת הנושא של Oxygen, אך יכול להשתנות לערכות נושא נוספות. בנוסף ניתנת אפשרות להגדרות ניהול חלונות ברמת התנועה, אשר חלקן מקבילות למערכת קומפיז. מדיה וקבצים בנושא KWin בוויקישיתוף אתר האינטרנט הרשמי של KWin על KWin באתר KDE - http://techbase.kde.org/Projects/KWin ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קשר צולב

קשר צולב הוא קשר כימי או פיזיקלי המקשר שרשראות פולימרים זו לזו. הקשר יכול להופיע כקשר קוולנטי או כקשר יוני פולמריסטטי. קשר צולב מקשר פולימרים סינתטיים (כמו פלסטיק) ופולימרים טבעיים (כמו חלבונים). במונח קשר צולב משתמשים גם בכימיה פולימרית וגם במדעי הביולוגיה. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מנהל חלונות

מנהל חלונות היא תוכנת מערכת האחראית על השליטה במיקום ומראה החלונות בממשק מחשב חלונאיים שבממשק משתמש גרפי. רוב מנהלי החלונות קיימים כחלק מסביבת ושולחן עבודה מצויים. מנהל החלונות עובד בשיתוף עם המערכת הגרפית החומרתית של המחשב המספקת את הפונקציונליות הנדרשת הן ברמת יכולות החומרה כגון כרטיס המסך, והן ברמת יכולת השליטה כהתקני ההצבעה ומקלדת. לעיתים קרובות נבנה מנהל החלונות על ידי ערכת כלים. מנהל חלונות ממוצע כולל בדרך-כלל את היכולות הבאות: פתיחת חלון, מזעור, הגדלה למקסימום, שינוי הגודל, ותיאום בין חלונות הפתוחים במקביל. רוב מנהלי החלונות באים כשעליהם נוספים אלמנטים שימושיים נוספים, כשורת משימות קיצורי דרך מהירים לתוכניות ותכונות נוספות. בנוסף עשויה להיות קיימת אפשרות לערוך את מראה החלונות ואת תנועתם. מנהל קבצים מדיה וקבצים בנושא מנהל חלונות בוויקישיתוף ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מנור (ספנות)

בימאות, מָנוֹר הוא כְּלוֹנָס (Spar) המשמש לפרישת תחתית המִפְרָשׂ האָרְכִּי (fore-and-aft sail), אשר משפר בצורה משמעותית את מידת השליטה בזווית המפרש ומידת פרישתו ומייעל את השימוש במפרש על ידי כיוון המפרש לרוח. המנור מתחבר בקצהו האחד לתורן עם חיבור המכונה מפרקת (goose-neck), וצידו השני מתחבר לקֶרֶן (clew – הזווית התחתונה של המפרש). שני חבלים מתחברים תמיד אל המנור: מֵיתַר הקֶרֶן (sheet), אשר בעזרתו ניתן למתוח ולשחרר את המפרש, וחֶבֶל המוֹצִיא (outhaul), המחבר את הקרן למנור. בנוסף, לעיתים קרובות המנור מתחבר לתחתית התורן עם מוֹתְחַן מָנוֹר (boom-vang), המשמר על המנור שיקביל לסיפון. מדיה וקבצים בנושא מנור בוויקישיתוף
סקוטר (החבובות)

סקוטר (באנגלית: Scooter) הוא דמות בדיונית מסדרת הטלוויזיה, החבובות. סקוטר הוא "הגופר" (אדם הנשלח לסידורים של להקות ומופעים). הוא בוצע במקור על ידי ריצ'רד האנט, עד למותו בשנת 1992. דודו של סקוטר הוא הבעלים של התיאטרון שדורש מהחבובות דרישות בלתי אפשריות. צבעו של סקוטר הוא כתום כהה, והוא מרכיב משקפיים. בסדרת הטלוויזיה "חבובוטף" מתואר סקוטר כילד פיקח בעל ידע במחשבים עם אחות תאומה בשם סקיטר. סקוטר הוצג לראשונה על ידי ריצ'רד האנט אך לסקוטר היו שבעה מבצעים בסך הכל, ביניהם שניים עיקריים, ריצ'רד האנט שביצע את סקוטר מ-1976 עד מותו ב-1992 ודייוויד רודמן שמבצע את סקוטר החל מ-2008 ועד היום: ריצ'רד האנט - החבובות (1976), החבובות - הסרט - החבובות מצדיעות לג'ים הנסון דייוויד רודמן - החבובות (סרט, 2011), Studio DC: Almost Live - עד היום גרג ברג - חבובוטף אדם האנט - החבובות בחלל מאט פוגל - Muppet RaceMania (משחק) בריאן הנסון - החבובות חג המולד ריקי בויד - החבובות בארץ עוץ סקוטר, ברשת החברתית אקס (טוויטר) סקוטר בוויקי-חבובות
GParted

GParted היא תכנה פופולרית לעריכת מחיצות, בעיקר בשולחן העבודה GNOME. התוכנה כוללת את פעולות המחיצות הבאות: יצירה, מחיקה, שינוי גודל, הזזה, סריקת כשלים והעתקת מחיצות יחד עם מערכות הקבצים שעליהם. התוכנה שימושית במיוחד ליצירת מחיצות חדשות לשם התקנת מערכות הפעלה נוספות, ארגון שטח דיסק קשיח מחדש ויצירת מחיצות גיבוי המכילות נתונים רגילים או תמונות מערכת מלאות. התוכנה משתמשת ב־libparted כדי לזהות ולתפעל התקנים ומערכות קבצים. ישנם כלים נוספים בתוכנה הנוגעים למערכות קבצים אשר אינן כלולות ב־libparted ונוספו בנפרד ל־GParted. התוכנה מבוססת GTK+‎ ונכתבה בשפת C++‎. מחיצה Parted מדיה וקבצים בנושא GParted בוויקישיתוף אתר האינטרנט הרשמי של GParted (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מצוף

מצוף הוא מתקן הצף על פני המים ומשמש למטרות שונות. מצוף עשוי להיות עגון (נייח) או נסחף. מצופים מצוידים בדרך כלל באמצעי התרעה המבליטים את נוכחותם במים, בעזרת צבע בולט, צופר, פעמון, או עיצוב המזוהה בנקל במכ"ם. למצופים שימושים רבים ומגוונים. בין הבולטים בהם: סמן ימי - זהו מצוף המשמש כלי עזר בניווט ימי, הוא עשוי לסמן גבולות של תעלת שיט, או אזורים מסוכנים בשיט. מצוף צוללת - הוא מתקן המשמש לסימון מיקומה של צוללת ולתקשורת עימה בעת חירום. מצוף סונאר - מצוף המשמש למלחמה בצוללות ומצויד בסונאר. מצוף צוללים - מצוף הנמצא בשימוש על ידי צוללים להתריע על מיקום מתחת לפני המים. מצוף סימון נתיב שיט - מצוף הנמצא בנתיב כניסה לנמל או לנתיב שיט אחר. מצוף רתיקה - מצוף שאליו ניתן לחבר כבל עגינה מכלי שיט. מצוף עוגן - מצוף המחובר בכבל אל עוגן אונייה כדי להקל על חילוץ העוגן בעת הרמתו. מצוף חיזוי מזג אוויר - מצוף המצויד בציוד חיזוי כגון מד טמפרטורה, מד לחץ אוויר, מד מהירות רוח וכן אנטנה המאפשרת העברת נתוני מכשירי החיזוי למרכז חיזוי, בדרך כלל בתקשורת לוויינים. לעיתים מצופים אלה אינם מעוגנים אלא נסחפים בזרמי הים. Data Buoy Cooperation Panel אתר לשיתוף פעולה בינלאומי בנושא מצופי חיזוי מזג אוויר (באנגלית) מצוף, באתר אנציקלופדיה בריטניקה (באנגלית) ערך זה הוא קצרמר בנושא ימאות. אתם מוזמנים לתרום לוויקיפדיה ולהרחיב אותו.
Old Ideas

Old Ideas (בעברית: "רעיונות ישנים") הוא אלבום האולפן השנים עשר של הזמר והמשורר הקנדי לאונרד כהן שיצא בשנת 2012. אלבומו הקודם של כהן יצא שנתיים קודם לאלבום זה, אך, אלבום זה הוא אלבום האולפן הראשון מזה 8 שנים שלאונרד כהן הוציא. האלבום מכיל 10 שירים חדשים והוא זכה לביקורות חיוביות ביותר. כל השירים נכתבו והולחנו על ידי לאונרד כהן, מלבד היכן שמצוין אחרת.  מידע על האלבום Old Ideas באתר MusicBrainz מידע על האלבום Old Ideas באתר AllMusic האלבום Old Ideas באתר Discogs האלבום Old Ideas באתר ספוטיפיי האלבום Old Ideas באתר דיזר האלבום Old Ideas באתר אפל מיוזיק האלבום Old Ideas באתר טיידל קליה מור, עכבר העיר אונליין, החדש של לאונרד כהן החדש: כדור הרגעה מרדים, באתר הארץ, 3 בפברואר 2012 ג'ון פארלס, הניו יורק טיימס, לא נזיר, מתפלל: ריאיון עם לאונרד כהן, באתר הארץ, 1 בפברואר 2012 אור ברנע, לאונרד כהן: "הגעתי למסקנה שאני הולך למות", באתר ynet, 31 בינואר 2012 עינב שיף‏, לאונרד כהן באלבום "Old Ideas": עדיין בשיאו, באתר וואלה, 29 בינואר 2012 אסף נבו, ‏אלבום חדש ללאונרד כהן: "Old Ideas", באתר ‏מאקו‏, 22 בנובמבר 2011 עידן בן סימון, רעיונות ישנים, אופקים חדשים: על אלבומו החדש של לאונרד כהן, באתר nrg‏, 6 בפברואר 2012 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
לווייתנים אפורים

לווייתנים אפורים (שם מדעי: Eschrichtiidae) היא משפחה של יונקים ימיים מתת-סדרת לווייתני המזיפות. רוב המינים במשפחה זו נכחדו לפני כ-1.5 מיליון שנה, והמין היחיד ששרד הוא לווייתן אפור. כיום חלק מהחוקרים לא רואים במשפחה טקסון תקף ומשייכים את הלווייתן האפור וקרוביו הנכחדים למשפחה לווייתני ענק. משפחה לווייתנים אפורים (Eschrichtiidae) סוג ומין יחיד לווייתן אפור (Eschrichtius robustus) סוג Eschrichtioides - נכחד סוג Gricetoides - נכחד סוג Megapteropsis - נכחד סוג Archaeschrichtius - נכחד מדיה וקבצים בנושא לווייתנים אפורים בוויקישיתוף לווייתנים אפורים, באתר ITIS (באנגלית) לווייתנים אפורים, באתר NCBI (באנגלית) לווייתנים אפורים, באתר האנציקלופדיה של החיים (באנגלית) לווייתנים אפורים, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מוניטין (פירושונים)

האם התכוונתם ל... מוניטין – הדעה המקובלת בציבור על אדם או ארגון, כחלק מתדמית מוניטין (ירחון) – ירחון ישראלי שיצא לאור בין השנים 1978 עד 1993 מוניטין (חשבונאות) – בחשבונאות, חלק מערך הישות העסקית שלא ניתן לייחסו באופן ישיר לנכס מוחשי או לחבות כלשהי מבצע מוניטין – מבצע של חיל הים של ישראל מערכת מוניטין – מערכת המחשבת ומפרסמת דירוג של משתמשים החברים בקהילה וירטואלית או באתר אינטרנט, על סמך משוב שהתקבל ממשתמשים אחרים
כף ורדה במשחקים הפאראלימפיים

כף ורדה השתתפה לראשונה במשחקים הפאראלימפיים אתונה (2004), ומאז משתתפת במשחקים דרך קבע. במשחקי החורף לא נטלה כף ורדה חלק מעולם. המשלחת הראשונה אותה שלחה כף ורדה למשחקים הורכבה משלושה ספורטאים. אתלט, אתלטית ומרים כוח. אל המשחקים הפאראלימפיים בייג'ינג (2008) נשלחה שנית האתלטית, הפעם לבדה. במדליה הפאראלימפית הראשונה בתולדותיה, זכה האתלט גרסלינו טבארס ברבוסה, שזכה במשחקים הפאראלימפיים ריו דה ז'ניירו (2016) במדליית הארד בריצת 400 מטר (קטגוריה T20) עם תוצאה של 48.55 שניות. כף ורדה במשחקים האולימפיים כף ורדה במשחקים האולימפיים לנוער Men's 400m - T20
לוב במשחקים הפאראלימפיים

לוב השתתפה לראשונה במשחקים הפאראלימפיים באטלנטה (1996), כששלחה ארבעה מרימי כוח, ומאז משתתפת במשחקים דרך קבע. במשחקי החורף לא נטלה לוב חלק מעולם. את המדליה הפאראלימפית הראשונה, ועד כה היחידה, השיגה לוב במהלך המשחקים הפאראלימפיים סידני (2000). מרים הכוח חאמד עבדאלרחים, שבטורניר הקודם סיים את במקום החמישי, זכה במדליית הארד (בקטגוריה של מעל 100 ק"ג) כשהרים 235 ק"ג. לוב במשחקים האולימפיים לוב במשחקים האולימפיים לנוער Sydney 2000 Paralympic Games Powerlifting Men's Over 100 kg באתר הוועד הפאראלימפי הבינלאומי
לסוטו במשחקים הפאראלימפיים

לסוטו השתתפה לראשונה במשחקים הפאראלימפיים בסידני (2000), ומאז משתתפת במשחקים דרך קבע. במשחקי החורף לא נטלה לסוטו חלק מעולם. כל המשלחות אותן שלחה לסוטו למשחקים הפאראלימפים לאורך השנים היו תמיד משלחות קטנות, ומעולם לא עלו על שני ספורטאים. הספורטאים הנכים אותם שלחה לסוטו מעולם לא זכו במדליה פאראלימפית, ולא הגיעו להישגים ספורטיביים משמעותיים. לסוטו במשחקים האולימפיים לסוטו במשחקים האולימפיים לנוער ספורטאי לסוטו באתר הוועד הפאראלימפי הבינלאומי
שחבור (בלשנות)

שִׁחְבּוּר בבלשנות ובלשון עברית, הוא שם כללי לפעולות תחביריות שבהן מבצעים שינוי במבנה המשפט. דוגמאות לסוגי שינויים בשחבור: ממשפט פשוט למורכב או מאוחה - ולהפך; ממשפט שמני למשפט פועלי - ולהפך; משפט שלילי למשפט חיובי; ממשפט ישיר למשפט עקיף ולהפך; ממשפט בצורת הסביל לצורת הפעיל. אל תצעק> הֱיה בשקט!; לא נרדם> היה ער; בוודאי לא שנאנו אותם> בוודאי אהבנו אותם; המשא היה לא קל > המשא היה כבד; הממשלה אינה מצליחה למנוע הדלפות מישיבותיה > הממשלה מתקשה למנוע הדלפות מישיבותיה; המבחן יהיה לא קשה> המבחן יהיה קל; לא נעצרנו בדרכנו לפסגה> המשכנו בדרכנו לפסגה. חשיבות ידיעת השחבור רבה ועל כן היא נכללת בתוכנית לימודי החובה בבתי הספר; ידיעת השחבור מלבד השפעתה החיובית על צורת הדיבור גם משמשת כלי לתקשורת ופסיכולוגיה.
Songs from the Road (אלבום של לאונרד כהן)

Songs from the Road (בעברית: "שירים מהדרך") הוא אלבום הופעה של הזמר והמשורר הקנדי לאונרד כהן שיצא לאור ב-14 בספטמבר 2010 (בישראל יצא האלבום ב-1 בספטמבר, לפני כל שאר העולם, עקב הרצון להפיץ אותו עוד לפני ראש השנה). האלבום למעשה מסכם את סיבוב ההופעות של כהן באותן שנים ברחבי העולם, וכל שיר בו הוקלט במהלך הופעה שונה. השיר הפותח של האלבום, "Lover, Lover, Lover", הוקלט בהופעתו של כהן באצטדיון רמת גן, ב - 24 בספטמבר 2009. כל השירים נכתבו והולחנו על ידי לאונרד כהן, מלבד היכן שמצוין אחרת.  מידע על האלבום Songs from the Road באתר MusicBrainz מידע על האלבום Songs from the Road באתר AllMusic סער גמזו, עכבר העיר אונליין, ה-DVD החדש של לאונרד כהן: בין אלגנטי למיושן, באתר הארץ, 1 באוקטובר 2010 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.